**কেরালা গোশত ভাজি** হল গরুর মাংস দিয়ে তৈরি একটি খাবার, যেটি মশলা, পেঁয়াজ, কারি পাতা এবং নারকেল ফালির মিশ্রণে ধীরে-ধীরে নারকেল তেলে ভাজা একটি পদ। খাবারটি কেরালায় *নাসরানি গোশত উল্লারথিয়াথু* নামেও পরিচিত।

উৎপত্তি
-------

খাবারের উৎপত্তি ৫২ খ্রিস্টাব্দে পাওয়া যায়, যে সময় সিরিয়ার খ্রিস্টানরা কেরালায় বসতি স্থাপন করেছিল। তাদের গবাদি পশু জবাই করার কৌশল জানা ছিল বলে জানা গেছে, যা এই রন্ধন প্রণালীটির বিকাশের একটি কারণ হতে পারে।

প্রস্তুতি
---------

মশলার মিশ্রণে মাংসের টুকরো রান্না করে এই পদটি তৈরি করা হয়। মশলার মধ্যে রয়েছে হলুদ, ধনে, *গরম মসলা*, গোল মরিচ, লাল লঙ্কা। এটি পেঁয়াজ, শ্যালোট (এক প্রকার পেঁয়াজ), আদা এবং রসুন সহ রান্না করা হয়। নারকেল তেলে ভাজা নারকেলের ফালি, এবং কারি পাতাও সাজানোর জন্য ব্যবহার করা হয়। মাংস সাধারণত একটি প্রেসার কুকারে নরম করা হয় এবং তারপর এটি মশলার মিশ্রণে ধীরে ধীরে ভাজা হয়, যতক্ষণ না এটির ঝোল শুকিয়ে আসে।

সমাহার
------

কেরালা গোশত ভাজা সাধারণত *কেরালা পরোটার* সাথে খাওয়া হয়। ত্রিপুণিতুরার মতো কিছু অংশে, খাবারটি *পাজম পুরির* সাথে খাওয়া হয় এবং এই অঞ্চলে এটি একটি খুব জনপ্রিয় সমাহার হয়ে উঠেছে।

বিতর্ক
------

কেরালা গোশত ভাজা, ভারতে অনেক বিতর্কের মাঝখানে পড়েছে, কেন্দ্রীয় সরকার গরু জবাই নিষিদ্ধ করেছে। যাইহোক, একই ক্ষমতাসীন দলের নির্বাচনী প্রার্থীরা তাদের ভোটারদের আশ্বস্ত করতে অনেক চেষ্টা করেছিলেন যে গরুর মাংস সবচেয়ে স্বাস্থ্যকর অবস্থায় সরবরাহ করা হবে।

কেরালায়, যেখানে পদটি সবচেয়ে জনপ্রিয়, সেখানে আইন প্রণেতারা একটি বিশেষ প্রাতঃরাশে অংশ নিয়েছিলেন। সেখানে কেরালা গোশত ভাজা পরিবেশন করা হয়েছিল। এরপর এই উদ্দেশ্যে ডাকা একটি বিশেষ অধিবেশনে নিষেধাজ্ঞা নিয়ে আলোচনা করা হয়। জাতীয় পুরস্কার বিজয়ী অভিনেত্রী সুরভী লক্ষ্মীও একটি বিতর্কের কেন্দ্রে ছিলেন। খবর প্রকাশিত হয়েছিল যে তিনি ওনাম উৎসবের সময় গোশত ভাজি খেয়েছিলেন।

যে ভারতীয় জনতা পার্টি গোমাংস এবং গোহত্যার উপর নিষেধাজ্ঞা সমর্থন করে, সেই দলের কে সুরেন্দ্রনের একটি ছবি ভাইরাল হয়েছিল। একটি নির্বাচনী প্রচারের সময় তাঁর গোমাংস খাওয়ার ছবি ছড়িয়ে পড়েছিল। তবে তিনি এটিকে পেঁয়াজের তরকারি বলে অস্বীকার করেছিলেন। তবে, তাঁর স্ত্রী এবং বিশিষ্ট রাজনীতিবিদ শোভা সুরেন্দ্রন, পরিষ্কার করেছেন যে গরুর মাংস খাওয়া সঠিক।

তথ্যসূত্র
---------

1. ↑  Anand, Karen (৬ জুলাই ২০১৯)। "Savouring Beef Ularthiyathu at Forte Kochi"। *Hindustan Times*। HT Media Ltd.। সংগ্রহের তারিখ ২২ নভেম্বর ২০১৯।
2. ↑  Roberts, Adam (আগস্ট ২০১২)। *Secrets of the Best Chefs*। Artisan। পৃষ্ঠা 241। আইএসবিএন 978-1-57965-439-9। সংগ্রহের তারিখ ২২ নভেম্বর ২০১৯।
3. ↑  Arya, Divya (১৮ জুলাই ২০১৬)। "The Indian state that is obsessed with beef fry"। BBC। সংগ্রহের তারিখ ২২ ডিসেম্বর ২০১৯।
4. ↑  "Where to eat like a local in Kochi"। *Conde Nast Traveller*। ৮ এপ্রিল ২০১৯। সংগ্রহের তারিখ ২২ নভেম্বর ২০১৯।
5. ↑  K, Nisar। "In Kerala, a Beef Fry Dilemma For the BJP"। সংগ্রহের তারিখ ২২ নভেম্বর ২০১৯।
6. ↑  "Kerala: Beef fry for breakfast before MLAs debate new cattle slaughter rules"। India Today। ৮ জুন ২০১৭। সংগ্রহের তারিখ ২২ নভেম্বর ২০১৯।
7. ↑  "Malayalam Actress Surabhi Lakshmi Receives Flak For Eating Meat On Onam"। hungryforever.com। ১১ সেপ্টেম্বর ২০১৭। সংগ্রহের তারিখ ২২ নভেম্বর ২০১৯।
8. ↑  "Kerala: Photo of K Surendran eating beef goes viral; BJP leader swears it was just onion curry"। *IBT*। International Business times। সংগ্রহের তারিখ ৫ এপ্রিল ২০২২।
9. ↑  "Eating beef is okay: Shobha Surendran"। *The Hindu*। সংগ্রহের তারিখ ৫ এপ্রিল ২০২২।